cyanic-selkie/wikianc huggingface dataset:
Mercury-Little-Joe 2
De Start war de 4. Dezember 1959 vu Wallops Flight Facility a Virginia aus erfollegt. D'Kapsel war op 88 Kilometer héich geflunn a war dräi Minutte an 13 Sekonne schwéierlos. Si gouf mam liewenden Af Sam vun der USS Borie gebuergen. D'Kapsel ass haut am Airpower Park and Museum zu Hampton (Virginia) ausgestallt.
Fred Robsahm
De Fred Robsahm, gebuer den 29. Juni 1943 zu Oslo a gestuerwen de 26. Mäerz 2015 zu Lillesand, war en norweegesche Schauspiller.
Hien ass de Brudder vun der Schauspillerin Margarete Robsahm.
Coritiba Foot Ball Club
De Coritiba Foot Ball Club ass e brasilianesche Foussballveräin zu Curitiba. De Veräi gouf 1909 gegrënnt.
Um Spaweck
Offiziell Websäit vu Coritiba
Lenertz
Lenertz ass de Familljennumm vun ë. a. follgende Persounen:
Aubrives
Aubrives ass eng franséisch Uertschaft a Gemeng am Departement Ardennes an der Grand Est, am Dall vun der Meuse um Canal de la Meuse.
Jean Aurel
De Jean Aurel, gebuer de 6. November 1925 zu Rasvolitza, Rumänien a gestuerwen de 24. August 1996 zu Paräis, war e franséischen Dréibuchauteur a Filmregisseur.
Hierz
Den Hierz oder d'Hierzefrächen (Lucanus cervus, vu lucanus‚ "Bëschbewunner", an cervus "Hirsch") ass e Kiewerlek aus der Famill vun de Lucanidae.
Charakteristiken
Et ass dee gréissten a mat ee vun den opfällegste Kiewerleken an Europa. Säin Numm (Hierz ass e vereelzt Wuert fir Hirsch) krut e wéinst den impressionnant vergréisserte Mandibelen (Iewescht Gebéck) beim Männchen, déi engem Hirschgewei gläichen.
Männlech Exemplairë gi 25 bis 75 Millimeter laang, d'Weibercher si mat maximal 40 Millimeter Längt däitlech méi kleng. Hir Grondfaarf ass schwaarzbrong; beim Männche sinn d'Deckflilleken an d'Mandibele brongrout gefierft.
Virkommen
Si kommen a Süd-, Mëttel- a Westeuropa vir, am Norde bis erop an de Süde vu Schweden, lokal och an England, Klengasien an ëstlech bis a Syrien. Hiert natierlecht Habitat sinn al Eechebëscher, si kënnen awer och a Gäert, Mulchkéip oder soss dorëmmer virkommen. Hir Haaptfluchzäit ass tëscht Mëtt Mee an Enn Juli.
Redan
E Redan (Fr. och nach: Redent) ass e Baussewierk vun enger Festung a « V »-Form, wat mat sengem spatze Wénkel op de Glacis weist. E ka virun enger Courtine leien, änlech wéi eng Lunette, oder Deel vun enger Courtine sinn.
Hierz
Liewensweis
Wann déi ausgewuessen Déieren dann als Kiewerlek erauskruebelen, liewe se just nach 6 bis 8 Wochen. Si kënnen da fléien a si virun allem an der Schummerecht aktiv. Hiert Haaptuleies ass dann, sech ze verkoppelen. D'Weibercher lackelen hir Partner mat Hëllef vu Pheromonen un. Wéi bei de 'richtegen' Hirsche kämpfen och hei d'Männercher mateneen, wa se sech ze no kommen, a probéieren, een deen anerer mat hirem 'Gewei' op de Réck ze dréinen oder vum Aascht ze geheien. De Gewënner däerf sech da mam Weibche verkoppelen.
Den Hierz zu Lëtzebuerg
Den Hierz ass duerch d'Fauna-Flora-Habitat-Direktiv europawäit geschützt.
Redan
Entwécklung
Redane ware kleng Festungswierker déi normalerweis virun der Courtine louchen an als Baussen- oder Beobachtungsposte konzipéiert waren. Am Verglach zu Redoutë ware si méi kleng a bestounge meeschtens aus Äerdwäll déi a spatz Wénkelen zum Glacis hin zougelaf sinn an eng kleng Plaz gedeckt hunn déi no hannen op war.
Eng weider Form ware Redanen déi als einfach Spëtzt aus der Courtine eraus stoungen, an dee Moment och gemauert waren. Am polygonale Festungsbau goufe Redanen och als schwaach Baussewierker gebaut, déi d'Distanz tëscht 2 méi staarke Wierker sollte verklengeren. D'Approche war dee Moment jo vun deene Wierker gedeckt, an d'Funktioun vum Redan bestoung eenzeg an eleng nach dran, dem Géigner keen ze grousse Raum fir ze beweegen zur Verfügung ze stellen.
Formen
Einfach Redanen hunn normalerweis e spatze Wénkel vu mindestens 60° fir ze verhënneren, datt den doudege Wénkel virun der Spëtzt ze grouss gëtt. Kleng Redanë bezeechent een och nach als Flèche, aus dem Franséische fir Fäil. Si si generell nëmme bis zu 30 Meter laang. Bei enger weiderer Form ass d'Spëtzt vun 2 weidere Spëtzte flankéiert fir den Doudege Wénkel ofzedecken, dee Moment gëtt d'Wierk als Double Redan oder Redan renforcé bezeechent. ,
Militäresch Funktioun
Permanent Redanë sinn op bestëmmt Plaze gebaut gi fir eng Bréck oder e Passage an d'Festung ze decken. Als temporär Wierker konnte si benotzt gi fir e Camp ze schützen oder fir am Glacis eng avancéiert Stellung opzeriichten. Den Effet war all Kéier de selwechten: duerch d'Form ass e relativ kompakte Raum entstanen, deen optimal zum Géigner hi verdeedegt konnt ginn. Gläichzäiteg ware Redanen einfach genuch gestréckt, fir och als temporär Wierker séier optimale Schutz ze bidden.
Fouquières-lès-Béthune
Fouquières-lès-Béthune ass eng franséisch Gemeng am Departement Pas-de-Calais an der Regioun Hauts-de-France.
Ugie (Südafrika)
Ugie ass eng kleng Stad an der Gemeng Elundini an der Provënz Ostkap a Südafrika.
Se huet 13.467 Awunner (Stand: 2011) an eng Fläch vun 19 km². Vun der Bevëlkerung si ronn 89 % ethnesch Xhosa.
Matafelon
Matafelon ass eng fréier franséisch Gemeng am Departement Ain an der Regioun Auvergne-Rhône-Alpes.
20. Joerhonnert v. Chr.
../.. - 22. Joerhonnert v. Chr. - 21. Joerhonnert v. Chr. - 20. Joerhonnert v. Chr. - 19. Joerhonnert v. Chr. - 18. Joerhonnert v. Chr. - ../..
Matafelon
Si huet 1973 mat Granges fusionéiert fir d'Gemeng Matafelon-Granges ze bilden
Veleta
Veleta ka fir follgend geographesch Begrëffer stoen:
Veleta als Familljennumm:
Wendell Meredith Stanley
De Wendell Meredith Stanley, gebuer de 16. August 1904 zu Ridgeville am Indiana a gestuerwen de 15. Juni 1971 zu Salamanca a Spuenien, war en US-amerikanesche, Biocheemiker a Virolog.
De Stanley war deen éischten, deen eendeiteg d'Existenz vu Viren noweise konnt, andeems en den Tubakmosaikvirus kristalliséiere konnt. Hien huet den 28. Juni 1935 am US-Wëssenschaftsmagazine Science doriwwer geschriwwen.
1946 krut hien zesumme mam John Howard Northrop den Nobelpräis fir Chimie fir hir Beschreiwung vun Enzymen a Virus-Proteinnen a renger Form, iwwerdeems den James Batcheller Sumner dat selwecht Joer de Präis fir seng Entdeckung vun der Kristalliséierbarkeet vun Enzyme krut.
Orioniden
D'Orionide sinn ee vun de fënnef aktiivste Meteorstréim. De Meteorstroum mécht sech all Joer an de Mueresstonne vum 19. bis den 23. Oktober als Schwaarm vu Stäreschnäize bemierkbar.
Déi kleng Kierper sinn e puer Milligramm schwéier, produzéieren awer wéinst hirer héijer Vitess trotzdeem eng Liichtspur duerch Ioniséierung vun de Loftdeelercher an der héijer Atmosphär. Am Géigesaz zu sporadeschen (zoufälleg verdeelten) Meteoren hu si wéinst dem kollektiven Urspronkskoméit bal parallel Bunnen am Raum.
Doduerch schénge si um Himmel aus hirem Fluchtpunkt, dem sougenannte Radiant ze kommen, deen eppes nërdlech vum Stärebildkapp vum Orion läit. Duerchschnëttlech kann ee mat bloussem A baussent de grousse Stied pro Stonn ongeféier zéng vun dëse Spuere gesinn, déi och mat der Radarmethod méi genee ënnersicht goufen. D'Orionide si labber Wolleke vu verstreetem Material vum Koméit Halley, déi sech am Laf vun de Joerdausenden duerch Aflëss vu klenge Bunnstéierungen am Sonnewand op der ganzer Koméitebunn verdeelt hunn. Och d'Eta-Aquariden vun der éischter Meehallschent stame vum Koméit Halley, allerdéngs vun enger anerer Plaz vu senger schmueler Ellipsbunn.
Chooz
Chooz ass eng franséisch Uertschaft a Gemeng am Departement Ardennes an der Grand Est, am Dall vun der Meuse.
Chooz ass haaptsächlech bekannt wéinst der Atomzentral déi do steet.
Wéi 2011 de Parc naturel régional des Ardennes entstanen ass, war Chooz eng vun de Grënnungsgemengen.
(153) Hilda
Den Hilda beweegt sech tëscht 3,423 (Perihel) A.E. bis 4,551 A.E. (Aphel) a 7,96 Joer ëm d'Sonn. D'Bunn steet 7,839° schréi zur Ekliptik, d'Bunnexzentrizitéit ass 0,141.
Den Hilda huet en Duerchmiesser vun 171 km. En huet eng däischter kuelestoffräich Uewerfläch mat enger Albedo vun 0,062. A ronn 5 Stonnen a 7 Minutte rotéiert en ëm déi eegen Achs.
Enn 2002 gouf vu Japan aus eng Stärebedeckung observéiert. Den Hilda ass dobäi (vun der Äerd aus gesinn) genee virun engem Stär laanschtgezunn an huet d'Liicht vum Stär verdonkelt. Dobäi gouf festgestallt datt den Hilda e ronne Kierper ass.
Hilda-Grupp
Den Hilda gëtt enger Asteroiden-Grupp, déi sech an enger Bunnresonanz vun 3:2 mam Planéit Jupiter ëm d'Sonn beweegen den Numm. Si vereenegt e mëttlere Sonnenofstand tëscht 3,7 an 4,2 AE, eng Bunnexzentrizitéit méi kleng wéi 0,3 an eng Inklinatioun méi kleng wéi 20°.
Wann ee sech d'Verdeelung vun der Hilda-Grupp ukuckt, kann een en Dräieck gesinn, dee sech mam Jupiter (deen no bei der Mëtt vun enger Kant ass) dréit. Dat ass en dynamesche Phenomeen, deen duerch d'3:2-Resonanz entsteet, well natierlech beweegt sech kee vun den Asteroiden op enger dräieckeger Bunn. Mä hir Ellipse sinn zäitlech a raimlech sou matenee verkräizt, datt sech ëmmer eng dräieckeg Verdeelung vun der Hilda-Grupp astellt.
Syndicat d'initiative et de tourisme
E Syndicat d'initiative ass e Veräin, deen den Tourismus a senger Gemeng oder Regioun den intresséierten Touristen an Awunner ubitt. Ausserdeem vereenegt de Syndicat dacks d'Veräiner aus senger Regioun ënner engem Hutt an ënnerstëtzt si mat Rot an Dot. Ausser a grousse Gemengen ass de Syndicat eng Benevolats-Aarbecht.
Schëld C, 9
D'Schëld C, 9 ass e Verkéiersverbuetsschëld dat ugëtt, datt et verbueden ass an d'Strooss eranzefuere fir Gefierer oder fir en Ensembel vu Gefierer wa s'eng Längt vu méi wéi ... Meter hunn.
Syndicat d'initiative et de tourisme
Lëscht nach net komplett
Schëld C, 9
Originaltext aus dem Code de la route:
9. Accès interdit aux véhicules ou ensembles de véhicules ayant une longueur supérieure à ... mètres - ''Le signal C,9 indique que l'accès est interdit aux véhicules ou ensembles de véhicules ayant une longueur supérieure à ... mètres .''
Remilly-les-Pothées
Remilly-les-Pothées ass eng franséisch Uertschaft a Gemeng am Departement Ardennes an der Grand Est.
Zu der Gemeng gehéieren nach déi zwou kleng Uertschafte Bolmont an Hardoncelle mat sengem Schlass.
Pedro Pablo Kuczynski
Liewen
De Pedro Pablo Kuczynski ass de Jong vun enger däitsch-Schwäizer Koppel, déi wéinst hire jiddeschen Originnen 1933 aus Däitschland an de Peru geflücht ass.
Hien huet op der University of Oxford an der Princeton University studéiert. Hien huet fir d'Weltbank an internationalen Investitiounsbanke geschafft, a war President vum Opsiichtstrot vun enger Dose groussse Firmen.
1980 bis 1982 war hie Minister fir Energie a Biergbau, 2001 bis 2002 an 2004 bis 2005 Wirtschafts- a Finanzminister, an 2005 bis 2006 Premierminister vum Peru, wou hien eng stramm neoliberal Linn vertrueden huet.
Nodeems e schonn 2011 ouni Succès fir President kandidéiert hat, gouf hien dann 2016 am zweeten Tour gewielt.
Den 22. Mäerz 2018 ass hien zeréckgetrueden, fir enger Prozedur, wéinst Korruptioun aus dem Amt entlooss ze ginn, zevirzekommen. De Vizepresident Martín Vizcarra huet säin Amt faisant-fonction iwwerholl.
Baussewierk
Baussewierker si Befestegungsanlagen déi tëscht dem Rempart, a senge Befestegungen, an dem Glacis leien. Si sinn duerch iwwerierdesch Passagen oder ënnerierdesch Galerië mat de Rempart-Befestegunge verbonnen. Baussewierker déi lokal zesummenhänken a kee gréisseren Ofstand vuneneen hunn nennt een Enveloppe. Zanter dem 16. Joerhonnert sinn déi verschidden Typpen entwéckelt ginn, zanter dem 17. Joerhonnert zielen dës Wierker zum feste Bestanddeel vu grousse bastionéierte Festungen.
Virun dëser Linn kënnen och nach detachéiert Wierker leien, déi bis zu engem Kilometer vum Rempart ewech kënne sinn, a meeschtens wärend enger Belagerung nëmmen ënnerierdesch erreecht kënne ginn.
Zil vun dëse Befestegungsanlagen ass et, déi géigneresch Artillerie méiglechst wäit vum Rempart ewech ze halen an et der géignerescher Infanterie méiglechst schwéier ze maachen duerch d'Verdeedegungslinnen ze kommen, an hinnen dobäi méiglechst vill Verloschter bäizebréngen.
Melchior Bourg
De Melchior Bourg, gebuer de 27. Abrëll 1861 an der Stad Lëtzebuerg an do gestuerwen den 12. Oktober 1939, staamt aus enger Rousenziichterfamill vum Lampertsbierg. Zesumme mam Charles Gemen huet hien 1888 d'Rousenziichterei „Gemen & Bourg Luxembourg“ gegrënnt, déi hire Sëtz um Lampertsbierg op 63 an der avenue Pasteur hat.
Vun 1896 un huet hien de Betrib eleng weidergefouert. 1897 huet en d'Schwëster vu sengem fréiere Partner, d'Marie Gemen bestuet. Se kruten e Jong, de Mely, deen awer 1910 mat 12 Joer stierft. Well keng weider Ierwen do waren huet d'Koppel sech decidéiert, eng Konventioun mat der Stad Lëtzebuerg anzegoen. 1918 huet d'Stad d'Haus vun der Famill Bourg-Gemen ofkaaft ënner der duebeler Konditioun, datt se bis zu hirem Doud eng Rent sollte kréien an datt als Erënnerung un hire verstuerwene Jong Mely spéider eng Crèche sollt dra kommen. Dobäi huet d'Stad eng Spent vu sengerzäit 25.000 Frang geschenkt kritt.
Nom Doud vum Melchior Bourg am Joer 1939 huet d'Stad Lëtzebuerg d'Gebai iwwerholl, awer keng Crèche, mä eng Spillschoul dran ageriicht. Am Joer 2005 gouf d'Spillschoul zougemaach, duerno huet nach eng Famill am Haus gewunnt, bis et dunn awer eidel stoung.
Am Kader vun engem neie Wunnquartier housch et am Summer 2014, d'Haus vun der Fondation Melchior Bourg-Gemen sollt 2014 ofgerappt ginn. Am Dezember 2014 huet de Stater Gemengerot dunn awer decidéiert, nei Pläng ausschaffen ze loossen, déi d'Gebai erhale géifen. , ,
Nom Melchior Bourg-Gemen, deen als Wueltäter vun der Stad Lëtzebuerg gëllt, ass eng Strooss um Lampertsbierg benannt; se verbënnt d'Avenue de la Faïencerie mat der Rue Joseph Hansen.
Pont d'Arc
De Pont d'Arc ass eng natierlech Steebréck, déi iwwer de Floss Ardèche geet. Si steet am Süde vu Frankräich am Departement Ardèche, net wäit vun der Stad Vallon-Pont-d'Arc.
Si ass 54 Meter héich a 60 Meter breet.
Michael Almereyda
De Michael Almereyda, gebuer de 7. Abrëll 1959 zu Overland Park, ass en US-amerikanesche Filmregisseur an Dréibuchauteur.
Hien ass de Brudder vun der Schauspillerin Spencer Kayden.
Friddensgeriicht (Frankräich)
D'Friddensgeriicht a Frankräich war tëscht 1790 an 1958 eng Juridiktioun no beim Bierger, déi an all Kanton séier a bal gratis manner wichteg Affäre vum deegleche Liewen traitéiert huet, mam But fir ze reconciliéieren.
D'Friddensriichter haten ursprénglech keng bestëmmt Formatioun am Droit, mä et ware juristesch Laien déi an hirem Kanton sozial gutt etabléiert waren an eng moralesch Autoritéit haten, an an hir Funktioun als éischt gestëmmt an da genannt goufen. Si sollten och manner no de Gesetzer riichten, mä haaptsächlech tëscht de Sträitparteie vermëttelen an equitabel Urteeler huelen.
Eng Verhandlung am Gudde virun engem Friddensgeriicht war Prozessviraussetzung, fir virun engem uerdentleche Geriicht kloen ze kënnen. A klengen zivilrechtleche Streidereie waren d'Friddensriichter awer och éischt Instanz (an deelweis éischt a lescht Instanz). Donieft ware se nach fir perséinlech Affären zoustänneg (Ierfsaachen, Persounestandssaache bei Gebuerten, Bestietnesser an Doudesfäll, etc.), a si konnten als Policeriichter bei Verstéiss Strofe bis zu 15 Frang oder 5 Deeg Prisong verhänken.
Granges (Ain)
Granges ass eng fréier franséisch Gemeng am Departement Ain an der Regioun Auvergne-Rhône-Alpes.
Si huet 1973 mat Matafelon fusionéiert fir d'Gemeng Matafelon-Granges ze bilden
2007 WD5
Den 2007 WD5 ass en äerdnoen Asteroid, deen den 20. November 2007 vum Catalina Sky Survey entdeckt gouf. Seng elliptesch Bunn reecht bis op déi aner Säit vun der Marsëmlafbunn an d'Haaptasteroidenceinture eran. Säi sonnenächste Bunnpunkt ass knapps bannenzeg vun der Äerdbunn. De Perihel ass eppes méi grouss wéi eng Astronomesch Eenheet, awer déi elliptesch Äerdbunn kräizt den Asteroid trotzdeem. Domat gehéiert hien zu der Grupp vun den Apollo-Asteroiden. Mat sengem Duerchmiesser vu ronn 50 Meter ass hien e relativ klengt Objet. Trotzdeem gëtt hie méi genee observéiert, well seng Bunn no laanscht d'Äerd leeft. Weider Observatioune vun de Wëssenschaftler hunn erginn, datt den Asteroid keng Gefor fir d'Äerd duerstellt.
Méiglech Kollisioun mam Mars
Bei der Bunnbestëmmung gouf awer festgestallt, datt den Asteroid de Mars vläicht treffe kéint. Den 30. Januar 2008 géint 12 Auer UTC koum et zu engem noe Rendez-vous. Hie war op enger Distanz vu 26.000 Kilometer laanscht de Planéit geflunn. Dat bedeit eng Distanz vu ronn siwe Marsradien zu der Uewerfläch.
Sou eng Kollisioun hätt e Krater vun zirka 800 Meter Duerchmiesser gemaach. Am Joer 1908 an der Tunguska a Sibirien soll en änlech groussen Asteroid mat der Äerd kollidéiert sinn. Dobäi entstoung awer kee Krater, well sech den Objet an der dichter Atmosphär opgeléist hat, ir et op de Buedem opgeschloen hat. D'Marsatmosphär ass méi dënn wéi déi vun der Äerd. Hei géif den Asteroid de Buedem treffen.
21. Joerhonnert v. Chr.
../.. - 23. Joerhonnert v. Chr. - 22. Joerhonnert v. Chr. - 21. Joerhonnert v. Chr. - 20. Joerhonnert v. Chr. - 19. Joerhonnert v. Chr. - ../..
Pico Veleta
De Pico Veleta (Spuenesch: El Veleta, Pico de Veleta oder och dacks einfach Veleta) ass déi drëtthéchst Biergspëtz op der ibeerescher Hallefinsel an déi zweethéchst an der Sierra Nevada, an de betesche Kordilleren, an der Provënz Granada am Südoste vu Spuenien. En ass 3.396 m héich.
Op de Pico Veleta féiert déi héchst Biergstrooss an Europa. De Col deen d'Verbindung tëscht dem Dall vum Rio Genil an deem vum Rio Trevélez mécht läit e bësse südlech vun der Biergspëtzt. Et ass mat 3.367 den héchste befuerbare Col an Europa. En ass allerdéngs nëmmen zu Fouss oder am Spéitsummer mam Vëlo z'erreechen am beschte mat engem Moutain-Bike. D'Opfaart ass am einfachste vu Granada aus iwwer d'A-395 an ass dann 51 km laang mat enger Héichtendifferenz vun 2.673 m. Op enger Héicht vun 2. 600 m ass eng Raschtplaz mat Parking fir Autoen. D'Strooss ass mat enger Barrière gespaart a kann dann nach just mam Vëlo befuer ginn. Déi lescht 900 m sinn net goudronéiert a mat traditionellem Coursevëlo schwéier ze fueren. D'Steigung läit tëscht 5 a 7%. Eng zweet Méiglechkeet ass fir zu Monachil fortzefueren an dann iwwer de Collada del Muerto erëm um hallwe Wee op d'A-395 ze kommen. Allerdéngs gëtt et op där Streck zwéin Deeler déi zimmlech géi sinn, ee mat 15% an eng ronn 200 Meter mat 18%.
Gosnay
Gosnay ass eng franséisch Gemeng am Departement Pas-de-Calais an der Regioun Hauts-de-France.
Mouzon (Fréier Gemeng)
Mouzon ass eng Stiedchen a fréier franséisch Gemeng an den Ardennen an der Regioun Grand Est am Dall vun der Meuse an um Canal de la Meuse.
Den 1. Januar huet Mouzon mat der Amblimont fusionéiert fir déi nei Gemeng Mouzon ze bilden. Déi al Gemeng gëtt eng delegéiert Gemeng an de neier Struktur.
Duerch Mouzon goung de Kiem vu Reims op Tréier.
Fromelennes
Fromelennes ass eng franséisch Uertschaft a Gemeng am Departement Ardennes an der Grand Est, am Dall vun der Houille.
Wéi 2011 de Parc naturel régional des Ardennes entstanen ass, war Fromelennes eng vun de Grënnungsgemengen.
Dean Spielmann
Den Dean Spielmann, gebuer de 26. Oktober 1962, ass e lëtzebuergesche Jurist a Magistrat. Vum 1. November 2012 bis den 1. November 2015 war hie President vum Europäesche Geriichtshaff fir Mënscherechter.
Liewen a Carrière
Hien huet op der Kathoulescher Universitéit Léiwen an um Fitzwilliam College vun der Universitéit vu Cambridge Droit studéiert, an op der leschtgenannter 1990 e Master of Law-Ofschloss gemaach.
De Spielmann gouf 1989 Member vum Lëtzebuerger Barreau, an huet bis 2004 als Affekot geschafft. Vun 1991 bis 1997 war hie Lektor fir Kriminalrecht op der Uni vu Léiwen. Hien huet och vun 1996 bis 2004 Coursen op der Uni Lëtzebuerg a vun 1997 bis 2008 op der Universitéit Nanzeg ginn.
De 24. Juni 2004 gouf hien zum Lëtzebuerger Riichter um Europäesche Geriichtshaff fir Mënscherechter. Den 1. Februar 2011 gouf hien do President vun der Fënnefter Sektioun vun der Cour. Hie gouf och, am Juli 2012, zum Vizepresident ernannt, mä schonn den 1. November 2012 gouf hie President vum Mënscherechts-Geriichthaff.
Den Dean Spielmann ass Member vum Institut grand-ducal.
Pena de muerte
Pena de muerte ass e spuenesche Film vum Josep Maria Forn aus dem Joer 1961.
John Watts Young
Den John Watts Young, gebuer de 24. September 1930 zu San Francisco, a Kalifornien, a gestuerwen de 5. Januar 2018 zu Houston, am Texas, war en US-amerikaneschen Astronaut mat der bis elo (2017) längster Carrière bei der NASA.
Hie war als Kommandant vun der Apollo 16 den néngte vu bis elo zwielef Mënschen um Mound an e war och 1981 de Kommandant vum éischte Fluch vun engem Space Shuttle.
Hie war deen eenzege Mënsch, deen véier verschidde Raumgefierer gesteiert huet: Gemini, Apollo-Kommandokapsel, Moundlandefär a Space Shuttle. Am Laf vu senger Carrière huet hie vill weider Rekorder an der Loft- a Raumfaart opgestallt.
Universitéit vu Kalifornien (Los Angeles)
D'University of California Los Angeles (UCLA) gouf 1919 gegrënnt an ass deen zweetgréisst Campus vun der University of California. D'UCLA ass eng vun de renomméiertste Universitéite vun der Welt a steet am Staddeel Westwood vu Los Angeles. Besonnesch d'Business School, d'John E. Anderson Graduate School of Management, erreecht all Joer Top-Rankingen. Am USNews-Ranking vun 2009, iwwer all US-amerikanesch Business Schools hat si d'Plaz 7, nach virun der Havard Business School oder Berkeleys Haas Business School.
D'Universitéit ass zanter 1927 zu Westwood Village tëscht Belair a Beverly Hills, virdun war si an der Vermont Avenue. D'Héichschoul ass Member vun der Association of American Universities, an där déi wichtegst fuerschungsintensiv nordamerikanesch Universitéiten zesummegeschloss sinn.
Rankings
D'UCLA gëllt als eng vun de renoméiersten Héichschoule vun der Welt.
Marc Limpach
Hien huet zu Stroossbuerg, Köln, Paräis a Cambridge Droit studéiert.
De Marc Limpach ass weiderhin Auteur vun enger Rei vu juristeschen an zäithistoresche Publikatiounen. Hien ass och ë. a., zesumme mam Ian de Toffoli an der Elise Schmit, Member vum Redaktiounscomité vu Les Cahiers luxembourgeois.
2018 an 2019 huet hien an der Serie Bad Banks matgespillt, wouropshin en eng Rëtsch weider Rollen an däitschsproochege FIlm- an Tëleesproduktioune krut.
Matafelon-Granges
Matafelon-Granges ass eng franséisch Gemeng am Departement Ain an der Regioun Auvergne-Rhône-Alpes.
D'Gemeng ass 1973 aus der Fusioun vu Matafelon a Granges ervirgaangen.
Michel Giacobini
De Giacobini hat de 4. September 1896 mat D/1896 R2 säin éischte Koméit entdeckt, deem nach weider 12 Entdeckungen nokoumen – dorënner deen no him genannte 21P/Giacobini-Zinner den 20. Dezember 1900. Hien hat um Observatoire vun Nice geschafft, ier hien 1910 op eegene Wonsch an de Paräisser Observatoire gewiesselt huet.
1903 krut hien de Jules-Janssen-Präis. Fir seng Leeschtunge gouf den Asteroid (1756) Giacobini no him genannt.
Christian Pollas
De Christian Pollas, gebuer 1947 ass e franséischen Astronom. Hie schafft am Observatoire vu Calern.
De Pollas hat tëscht 1984 a 1995 am Ganze 26 Asteroiden, 16 dovun zesumme mam Eric Walter Elst entdeckt. Besonnesch ze notéieren ass dobäi den Asteroid Toutatis. De Pollas hat och nach en ettlech Supernovareschter entdeckt.
Schëld C, 8
D'Schëld C, 8 ass e Verkéiersverbuetsschëld dat ugëtt, datt et verbueden ass an d'Strooss eranzefuere fir Gefierer déi op enger Achs méi wéi ... Tonne weien.
Originaltext aus dem Code de la route:
8. Accès interdit aux véhicules pesant plus de ... tonnes sur un essieu - ''Le signal C,8 indique que l'accès est interdit aux véhicules pesant plus de ... tonnes sur un essieu .''
Die Pyramide des Sonnengottes (Film)
Die Pyramide des Sonnengottes ass en däitsch-spuenesch-italieenesche Film vum Robert Siodmak aus dem Joer 1965 nom Roman Waldröschen  vum Karl May.
Vincent Lenertz
De Vincent Lenertz, gebuer den 22. Abrëll 1864 zu Iechternach a gestuerwen de 26. August 1914 zu Léiwen, war e belschen Architekt an Zeechner,.
Die Pyramide des Sonnengottes (Film)
Ëm wat geet et am Film?
De Verdoja an den Alfonso Rodriganda siche nom Schaz vun den Azteken. Si fannen de Schaz an enger Hiel, awer si ginn zesumme mam Gold an der Hiel begruewen…
Vincent Lenertz
Hien huet am Lëtzebuerger Land als Zeechner geschafft. Am Joer 1885 ass de Lenertz op Léiwen geplënnert, a spéider krut hien déi belsch Nationalitéit.
Die Pyramide des Sonnengottes (Film)
Soss
Die Pyramide des Sonnengottes  ass d'Fortsetzung vum Film Der Schatz der Azteken
Ugie
Den Ugie (op Englesch a Scots: River Ugie, op Schottesch-Gälesch: Uisge Ùigidh) oder Ugie Water ass e Floss am schottesche Council Area Aberdeenshire a Groussbritannien. En ass ronn 10 km laang.
Vincent Lenertz
Hie war Member vun der Kathoulescher Universitéit vu Léiwen. Als Architekt huet de Vincent Lenertz verschidde lokal Kierche gebaut, a war och den Auteur vu Skizze vu Kierchegebaier.
De Lenertz ass am Joer 1914 wärend der däitscher Occupatioun vu Léiwen ëmbruecht ginn.
Ugie
En entsteet aus dem Zesummefloss vum North Ugie Water mam South Ugie Water.
Jack Betts
De Jack Betts, gebuer als Jack Fillmore Betts den 11. Abrëll 1929 zu Jersey City, ass en US-amerikanesche Schauspiller.
Hien huet bis Enn 2019 an iwwer 100 Kinos- an Televisiounsfilmer matgespillt. Hien ass an Italowestern ënner dem Numm Hunt Powers opgetrueden
Les Misérables (Film 1958)
Les Misérables ass e franséisch-italieenesch-däitsche Film vum Regisseur Jean-Paul Le Chanois aus dem Joer 1958.
Ëm wat geet et am Film?
De Film erzielt d'Liewe vum Jean Valjean, dee fir d'Klaue vun engem Brout zu 5 Joer Strofkolonie vererteelt gëtt a wéinst reegelméissegen Ausbréchversich eréischt no 19 Joer aus dem Prisong entlooss gëtt. De Film ass eng vun deene ville Verfilmunge vum Roman Les Misérables vum Victor Hugo.
Leyssard
Leyssard ass eng franséisch Gemeng am Departement Ain an der Regioun Auvergne-Rhône-Alpes.
Candide ou l'optimisme au XXe siècle
Ëm wat geet et am Film?
De Film ass eng modern Interpretatioun vum Roman Candide ou l'Optimisme vum Voltaire.
Le monocle noir
Le monocle noir ass e franséische Film vum Georges Lautner aus dem Joer 1961 nom Roman mam selwechten Numm vum Colonel Rémy.
Ëm wat geet et am Film?
Am Schlass vum Marquis de Villemaur treffe sech Naziunhänger déi dem Drëtte Räich nokräischen. Den Théobald Dromard ass awer do fir hir Dreem ze zerstéieren.
Soss
De Film gouf am Schlass vu Josselin zu Josselin an der Bretagne gedréint.
Le monocle noir ass viru L'œil du Monocle a viru Le Monocle rit jaune den déischte Film aus der Monocle Trilogie.
Breisch
Et ass de Familljennumm vun ë. a. follgende Persounen:
Pierrot le fou
Pierrot le fou ass e franséisch-italieenesche Film vum Jean-Luc Godard aus dem Joer 1965.
Ëm wat geet et am Film?
De Ferdinand Griffon leeft bei sengem Schwéierpapp vun enger Party fort. Doheem ukomm gesäit hien dat de Babysitter bei senge Kanner eng al Frëndin vun him ass. Mat hir verléisst hie säin Haus an déi zwee maache sech op eng Rees déi an enger Katastroph endegt.
Lesménils
Lesménils ass eng franséisch Gemeng am Departement Meurthe-et-Moselle an der Regioun Grand Est.
Lesménils wat tëscht 1871 an 1918 eng Grenzuertschaft mam däitsche Keeserräich. Am Februar 1915 wollten déi däitsch Truppen déi franséisch Positiounen um Signal vun Xon erueweren. Bei där Aktioun war déi kleng Uertschaft Norroy mat Artilleriesbeschoss dem Buedem gläichgemaach ginn.
Canton d'Alès-1
De Canton d'Alès-1 ass eng franséisch administrativ Andeelung am Arrondissement Alès am Departement Gard an der Regioun Occitanie, déi mat engem Dekret vum 24. Februar 2014 gegrënnt gouf.
The Cookies
The Cookies sinn eng lëtzebuergesch Museksgrupp, déi 2021 an d'Liewe geruff gouf.
Bandgeschicht
D'Grupp ass am September 2021 um Festival On Stéitsch opgetrueden an huet e puer Méint drop de Bandconcours Rock the South gewonnen. Déi Victoire huet et hinnen erlaabt, professionell Opnamen am Charel Stoltz sengem Museksstudio Holtz Sound zu Tënten ze maachen.
Am September 2022 ass déi éischt EP Gegrimmels mat véier Lidder op Lëtzebuergesch erauskomm.
Vëlospist PC4
D', och nach Sirpist, offiziell Itinéraire cyclable de la Syre, ass eng vun den 41 Vëlosstrecke vum nationale Reseau zu Lëtzebuerg.
Streck
D'PC4 ass 19,4 km laang a féiert vun Iernster op Mäertert. Den déifste Punkt (210 m) ass zu Wecker an den héchsten (336 m) zu Iernster.
Se féiert laanscht oder duerch follgend Uertschaften: Iernster, Roudemer, Ouljen, Betzder, Haastert, Wecker, Manternach, Mënjecker, Mäertert.
Uschlëss un aner Pisten
D'Sirpist huet ënnerwee Uschlëss un aner Pisten:
Haillicourt
Haillicourt ass eng franséisch Gemeng am Departement Pas-de-Calais an der Regioun Hauts-de-France.
Le dossier 51
Ëm wat geet et am Film?
Den Diplomat Dominique Auphal gëtt vun engem Geheimdéngscht ausspionéiert…
Soss
De Film gouf zum Deel an der Stad Lëtzebuerg gedréit.
Impaktit
Impaktitte si Steng, déi bei engem Meteorittenaschlag doduerch entstinn, well staark mechanesch Kräften wéi héijen Drock an héich Temperaturen déi op der Plaz vum Aschlag entstinn, ierdescht Gestengs veränneren. D'Steng ginn ënner anerem zerstéiert, et entstinn duerch Ëmbildung nei Mineralen an d'Steng kënnen deelweis geschmollt ginn an als Impaktglas nees ofkillen. Nei Mineralen déi fir Impaktitte charakteristesch sinn, sinn zum Beispill d'Siliziumdioxid-Varietéite Stishovit a Coesit, déi nëmmen ënner héijem Drock entstinn.
De Virgank, bei deem Impaktitten entstinn, bezeechent een als Stousswellemetamorphos.
An Däitschland ass d'Nördlinger Ries dee bekanntsten Aschlagkrater mat Impaktitten, zum Beispill d'Suevitten.
Giancarlo Romitelli
Den Giancarlo Romitelli, gebuer am Joer 1936 zu Urbino, ass en italieenesche Filmregisseur an Dréibuchauteur.
Hien huet seng Filmer als Regisseur och ënner de Pseudonymmen Don Reynolds an John Hencken gedréit.
Mad Fox
Mad Fox ass eng lëtzebuergesch Pop-Rock-Band, déi 2013 gegrënnt gouf. Si huet bis 2018 einfach Fox geheescht.
Den Ufank
Fox, wéi d'Band déi éischt Jore geheescht huet, huet als Nieweprojet vum fréiere Punkrock-Gittarist Jimmy Leen ugefaangen. Hie gouf mat de Gruppen Angel at My Table a Versus You bekannt an huet mam Charel Stoltz eng éischt Demo mat fënnef Lidder opgeholl. Spéider koumen déi aner Museker dobäi, déi all schonn an anere Museksgruppen aktiv waren. De Bassist Tom Gatti war bei Eternal Tango a Spyglass, de Batteur Dirk Kellen bei Dropjaw an The Jacob Conspiracy, de Jérôme Klein bei Blue Shade a Pol Belardi's Force, wärend de Perkussionist Aloyse Weyler bei The Carps' war.
Serge Korber
De Serge Korber, gebuer den 1. Februar 1936 zu Paräis a gestuerwen den 23. Januar 2022 zu Brens, war e franséischen Dréibuchauteur, Filmproduzent, Schauspiller a Filmregisseur.
Sylvie Lubamba
D'Sylvie Lubamba, gebuer den 29. Februar 1972 zu Florenz als Renée Sylvie Lubamba, ass eng italieenesch Filmschauspillerin, Televisiounsmoderatorin a Model vun DRK-kongoleesescher Ofstamung.
Serge Korber
Pornographie
De Serge Korber huet an den 1970 Joren ënner dem Pseudonym John Thomas, e puer pornographesch Filmer gedréint.
Mad Fox
Éischten Album Fox
2015 si si erëm an der Rockhal opgetrueden, virum Concert vun der irescher Band The Script, am um lëtzebuergesche Festival Rock-A-Field. Den éischten eponymen Album Fox huet d'Grupp dunn am November op de Maart bruecht. D'Singleauskopplungen Fade Into The Sun a Cool Cat ware grouss Radiohits zu Lëtzebuerg.
2016 an 2017 ass d'Grupp um Rock um Knuedler opgetrueden, an am Mee huet den Daniel Balthasar d'Single Capacity erausbruecht, eng Kollaboratioun mat Fox.
Vu "Fox" zu "Mad Fox" a weidere Succès
Déi nächst Single, Bubble, gouf eleng op Spotify 50.000 Mol gestreamt. Si ass direkt op Plaz 8 vum Chartbreaker ageklommen a gouf mam Präis vum "Lidd vum Joer" bei de Luxembourg Music Awards ausgezeechent.
Hush a Bubble stoungen als eenzeg Lidder vu lëtzebuergesche Kënschtler op Plaz 16, respektiv 50, am Joresklassement 2018 vun de gréissten Hitten op Eldoradio.
No engem weideren Optrëtt um Rock um Knuedler am Juli 2019 huet Mad Fox dat méi rockegt Lidd Who Pulls the Strings verëffentlecht, éier se am August um Rock de Schleek gespillt hunn.
D'Joer drop koum dunn dat bis ewell lescht Lidd eraus. Anna gouf op Spotify iwwer 75.000 Mol gelauschtert. Am Lidd geet et dem Sänger Jimmy Leen no ëm "en historeschen Moment aus dem 2. Weltkrich". , Fox hunn och weider Concerte gespillt, dorënner 2021 de Rock Against Cancer an der Rockhal fir d'Fondation Cancer Luxembourg an d'Fondatioun Kriibskrank Kanner.
Labalme
Labalme ass eng franséisch Gemeng am Departement Ain an der Regioun Auvergne-Rhône-Alpes.
Tyler Farrar
Als gudde Sprinter konnt hien zweemol d'Vattenfall Cyclassics gewannen, eng Etapp um Tour de France zwou Etappen an der Vuelta, an zwou Etappen am Giro.
Turelbaach
D'Turelbaach ass eng Baach an de Gemengen Esch-Sauer, Groussbus-Wal a Mäerzeg. Se huet hir Quell um Flouer Hunnebruch (Hierheck), op enger Héicht vu 475 Meter, a leeft dann no kuerzer Zäit a südëstlecher Richtung, an engem Dall tëscht Dellen a Mëtscheed. Op deem Laf mécht si grosso-modo d'Grenz tëscht de Gemenge Groussbus an Esch-Sauer.
Premier League 1996/97
D'Saison 1996/1997 war déi 5. Saison an der Premier League an zugläich déi 98. Éischtliga-Saison am englesche Foussball.
Iewescht Konjunktioun
Wann eng Iewescht Konjunktioun an der Géigend vun de Bunnkniet vun der Merkur- oder Venusbunn ass, da kënnen déi Planéite vun der Sonnescheif bedeckt ginn, wat awer wéinst dem Ënnerscheed vun der grousser Hellegkeet net observéiert ka ginn.
Premier League 1996/97
Kuckt och
Site vun der Premier League
Ernst Zinner
Den Ernst Zinner, gebuer den 2. Februar 1886 zu Goldberg a Schlesien a gestuerwen den 30. August 1970 zu Planegg a Bayern war en däitscher Astronom an Astronomiehistoriker. Hien hat de Koméit 21P/Giacobini-Zinner nees erëmfonnt (zeréck entdeckt).
23. Joerhonnert v. Chr.
../.. - 25. Joerhonnert v. Chr. - 24. Joerhonnert v. Chr. - 23. Joerhonnert v. Chr. - 22. Joerhonnert v. Chr. - 21. Joerhonnert v. Chr. - ../..
Ernst Zinner
No sengem Studium zu München a Jena a Fuerschungsuwiesenheet zu Lund an Heidelberg hat den Zinner vun 1910 bis 1919 zu Bamberg geschafft. Vun 1920 un, war hie Privatdozent a vun 1924 un ausseruerdentleche Professer op der Universitéit München. Vun 1926 bis 1953 war hien Direkter vum Remeis-Observatoire zu Bamberg.
Nieft senger eigentlecher astronomescher Aarbecht, besonnesch zu de verännerleche Stären, hat den Zinner bedeitend Wierker zu der Geschicht vun der Astronomie verfaasst.
Turelbaach
Ënnerwee hëlt se an hirem Uewerlaf vu lénks 3 kleng Baachen ouni Numm op, da vu riets d'Welschebaach a vu lénks um Dellerstee eng weider anonym Baach. Um Lieu-dit Turelbaach fiddert s'e Weier, an deem zwou kleng Insele sinn, a wou op enger dovun d'Schlass Turelbaach steet. Vun do un leeft s'um Territoire vun der Gemeng Mäerzeg.
No am Ganzen 9 Kilometer leeft se zu Mäerzeg Am Vullepesch, op enger Héicht vun 311 Meter, op där hirem Kilometerpunkt 19,45 vu lénks an d'Waark.
Ernst Zinner
Nom Zinner ass och de Moundkrater Zinner mat 4 km Duerchmiesser genannt.
Ekliptikal Längt
D'ekliptikal Längt λ ass, nieft der ekliptikaler Breet β, eng vun den zwou Himmelskoordinaten vum ekliptikale Koordinatesystem.
Si gëtt vum Fréijoerspunkt aus no Osten, also am selwechte Sënn laanscht d'Ekliptik un, wéi d'Uertsverännerung vun der Sonn verleeft.
Déi zweet Koordinat, d'Breet β, gëtt vun der Ekliptik aus a Richtung op d'Ekliptikpole gerechent.
D'equatorial Himmelskoordinaten d'Rektaszensioun α an d'Deklinatioun δ loosse sech mat sphärescher Trigonometrie an Ekliptikschréi ε – mat ε ≈ 23,44° – an d'ekliptikal Koordinaten (λ, δ) ëmrechnen (kuckt de klengen Dräieck riets op der Skizz). Dës Koordinatentransformatioun ass fir d'Berechnung vun den Ëmlafbunne vu Planéiten an anere Kierper vum Sonnesystem noutwendeg.
Verna Bloom
D'Verna Frances Bloom, gebuer de 7. August 1938 zu Lynn a gestuerwen den 9. Januar 2019 zu Bar Harbor, war eng US-amerikanesch Schauspillerin.
Si huet a bedeitende Filmer vu grousse Regisseure wéi dem Western High Plains Drifter (1973) vum Clint Eastwood an dem ëmstriddene Christusfilm The Last Temptation of Christ (1988) vum Martin Scorsese matgespillt.
Si war mam Filmkritiker an Dréibuchauteur Jay Cocks bestuet.
Nuit d'été en ville
Nuit d'été en ville ass e franséische Film vum Michel Deville aus dem Joer 1990.
Ëm wat geet et am Film?
Eng Koppel déi fir d'éischt zesummen ass diskutéiert an engem Zëmmer iwwer hir Problemer…
Mike (Hunn)
De Mike, am englesche bekannt als Mike the Headless Chicken (Abrëll 1945 – Mäerz 1947), war en amerikaneschen Hunn deen nach 18 Méint gelieft huet, nodeem säi Besëtzer him de Kapp bal ganz ofgeschloen hat. Well am Ufank nach jiddweree geduecht huet, déi ganz Geschicht wier nëmmen erfonnt, huet de Besëtzer den Hunn op d'Universitéit vu Salt Lake City gedroen, déi him d'Eenzegaartegkeet vum Fall bestätegt huet.
D'Dekapitatioun
Den 10. September 1945 hat den amerikanesche Farmer Lloyd Olsen aus dem Bundesstaat Colorado seng Schwéiermamm fir d'Owesiessen op Besuch. Hien ass vun senger Fra an de Gaart geschéckt ginn, fir en Hong ze schluechten. Den Olsen huet sech e fënnef-an-en-hallwe Mount alen Hunn erausgesicht, mä wéi hien e gekäppt huet, huet hien d'Halsschlagoder verfeelt, soudatt een Ouer an de gréissten Deel vum Stammgehir nach intakt waren.
De Mike, sou huet den Hunn geheescht, ass net direkt gestuerwen a konnt sech och nach méi oder manner gutt fortbeweegen an d'Balance op enger Staang halen. Hien huet souguer probéiert ze jäizen a sech ze botzen, wat him awer net gelongen ass. Nodeem de Mike och no engem Dag nach net gestuerwen ass, huet den Olsen decidéiert, en ze verschounen, an huet ugefaangen, sech em hien ze këmmeren. Hien huet de Mike mat enger Mëschung aus Mëllech a Waasser aus enger Pipette gefiddert. Vun Zäit zu Zäit huet hien de Mike mat enger klenger Sprëtz vun sengem Schläim fräi gemaach, fir datt hien net soll erstécken.
Wéi de Mike sech u säin neie Kierper gewinnt hat, konnt hien och op héich Äscht klammen, ouni erofzefalen. D'Jäizen ass him zwar nach ëmmer net gelongen, mä dofir huet hie probéiert, mat sengem Hals no Holz ze picken.
Eng Woch no der Dekapitatioun huet den Olsen de Mike op d'University of Utah zu Salt Lake City bruecht. D'Wëssenschaftler vun do hu festgestallt, datt de Mike nëmmen iwwerlieft huet wëll d'Aaxt nieft der Bluttoder vum Hals opgeschloe war a well eng Thrombose d'Verbludde verhënnert huet.
D'Bekanntheet
Duerch seng eenzegaarteg Konditioun ass de Mike séier berüümt ginn. Säi Besëtzer huet hien an den Nieweprogrammer vun Zirkusse gewisen an ass mat him op Tour gaangen. Och an der Press ass vun him geschwat ginn, ënner anerem am Time Magazine
Fir de Mike ze gesinn huet ee missen 25 Cents bezuelen. Um Sommet vum Hunn senger Popularitéit huet den Olsen bis zu 4.500 Dollar pro Mount verdéngt (dat wieren haut ëm déi 50.000 Dollar). De Wäert vum Mike gouf op 10.000 Dollar geschat, a fir déi Zomm gouf en och verséchert.
Den Doud
An enger Nuecht am Mäerz 1947 an engem Motel zu Phoenix, wéi den Olsen mat sengem Hunn op Tour war, huet de Mike op eemol ugefaange mat wiergen. Den Olsen hat säi Geschier den Dag virdrun op enger Show vergiess, a konnt dofir dem Mike säin Hals net botzen. De Mike ass dorun erstéckt.
Nom Doud
Am Olsen sengem Heemechtduerf Fruita a Colorado ass de Mike haut eng richteg Institutioun. Zanter 1999 gëtt do de "Mike the Headless Chicken Day" gefeiert, den Dag vum Poulet ouni Kapp.
Litan
Litan ass e franséische Film vum Jean-Pierre Mocky aus dem Joer 1982.
Ëm wat geet et am Film?
D'Nora erlieft am Dag déi schrecklech Erliefnesser vun deenen et an der Nuecht gedreemt huet…
Soss
De Film krut 1982 de Präis vun de Filmkritiker um Festival international du film fantastique d'Avoriaz.
Schëld C, 10
D'Schëld C, 10 ass e Verkéiersverbuetsschëld dat ugëtt, datt et verbueden ass hannereneen ze fuere wann d'Gefierer kee Sputt vun op d'mannst ... Meter anhalen.
24. Joerhonnert v. Chr.
../.. - 26. Joerhonnert v. Chr. - 25. Joerhonnert v. Chr. - 24. Joerhonnert v. Chr. - 23. Joerhonnert v. Chr. - 22. Joerhonnert v. Chr. - ../..
Section sports d'élite de l'armée
D'Section sports d'élite de l'Armée ass eng Sportsektioun vun der Lëtzebuerger Arméi, déi nom Modell vun de Sportfördergruppen der Bundeswehr an der däitscher Arméi gegrënnt gouf. Zil a Konditioun ass et a kuerzer Zäit op d'mannst den Niveau vum COSL-Elite-Kader z'erreechen.
Am Februar 1998 goufen déi éischt véier Sportler agezunn.
Am Ganze ware bis 2016 56 Sportler an där Sportsektioun. Vun deenen hu bis ewell der fënnef hiert Land bei den Olympesche Spiller vertrueden (réischt no Rio 2016 hunn de Charles Grethen an de Raphaël Stacciotti hir Grondausbildung ugefaangen).
Jacques Feyder (Filmregisseur)
De Jacques Feyder, gebuer den 21. Juli 1885 zu Ixelles an der Belsch a gestuerwen de 24. Mee 1948 zu Prangins an der Schwäiz, war e franséisch-belsche Filmregisseur, Schauspiller an Dréibuchauteur.
Barnard 86
De Barnard 86 ass en Donkelniwwel, respektiv eng Bok-Globul, ee raimlech enk begrenzten Deel vun enger Moleküllwollek, an deem Stäre gebuer kënne ginn. E läit am Stärebild Sagittarius an ass ongeféier 1950 Liichtjoer vun eisem Sonnesystem ewech. Ëm d'Donkelwollek steet de Stärekoup NGC 6520.
D'Katalogbezeechnung vun der Donkelwollek geet drop zeréck, well den Astronom Edward Emerson Barnard si 1919 a säi Katalog vun donkelen Niwwelen opgeholl huet.
Jacques Feyder (Filmregisseur)
Hie war vun 1917 bis zu sengem Doud mat der franséischer Schauspillerin Françoise Rosay bestuet.
Givet
Givet ass eng franséisch Uertschaft a Gemeng am Departement Ardennes an der Grand Est, am Dall vun der Meuse, um Zesummefloss mat der Houille an um nërdleche Wutz vum Canal de la Meuse. Et ass den nërdlechsten Eck vum franséischen Deel vum Meusedall an der sougenannter Pointe de Givet.
WikiLeaks
WikiLeaks ass eng international Medien-Organisatioun ouni Gewënnzweck, déi Dokumenter publizéiert, déi se vun anonymme Quellen oder "Fuiten" (en:"leaks") kritt huet, an déi soss net zougänglech wieren. De Website mam selwechten Numm (wikileaks.org) gouf 2006 lancéiert, a soll no eegenen Aussoe méi wéi 1,2 Millioun Dokumenter enthalen.
Hiren eegenen Aussoen no léich de primären Interessi vu WikiLeaks doran, Ënnerdrécker-Regimmer an Asien, der fréierer Sowjetunioun, Afrika südlech vun der Sahara an am Noen Osten blousszestellen. Et wéilt och allgemeng eng Hëllef si fir Leit, déi anonym wéilte Mëssstänn an hire Regierungen oder Entreprisen ukloen.
Sou sinn ë. a. Interna vun der Scientology, der rietsextremer British National Party, Banken, asw. ëffentlech gemaach ginn.
2010 gouf dës Plattform weltwäit bekannt, duerch Publikatiounen, déi direkt d'Vereenegt Staaten an hir Aussepolitik betraff hunn: Ënner dem Numm Collateral murder gouf am Abrëll 2010 e Video ëffentlech gemaach, wou ee gesäit, wéi 2007 bei engem Ugrëff (an aus der Perspektiv) vun engem amerikaneschen Helikopter irakesch Zivilisten erschoss goufen; am Juli 2010 war et en Dossier mam Numm Afghan War Diary, mat iwwer 76.900 Dokumenter iwwer den Afghanistankrich; am Oktober 2010 war den Tour un engem Pak vu ronn 400.000 Dokumenter, Iraq War Logs genannt, an ee Mount drop sinn eng Véierelsmillioun Rapporten, déi vun US-Ambassaden uechtert d'Welt geschriwwe goufen, online gesat ginn. Bei deenen dräi leschtgenannten Dossieren gouf d'Publikatioun zum Deel mat renomméierte Printmedien, wéi Der Spiegel, Le Monde, El País, New York Times oder The Guardian gemaach.
WikiLeaks war ufanks als Site konzipéiert, wou nom Wiki-Prinzip, jiddweree kéint Texter eroplueden an editéieren. En huet sech awer progressiv an e méi 'traditionellt' Medium verwandelt, dee weeder Uploads nach Edite vu User méi zouléisst. En huet, trotz dem Glach am Numm (a vum Lay-out, wat un der Software läit), näischt mat Wikipedia (oder der Wikimedia Foundation, där A.s.b.l. déi s'erméiglecht) ze dinn.
WikiLeaks huet eng Rëtsch Präisser an Éierunge kritt, dorënner 2008 den New Media Award vum Economist Magazine an 2009 e Präis vun Amnesty International fir d'Ëffentlechmaache vun Dokumenter iwwer d'Verfollgung an d'Ermuerdung vu Regimmgéigner am Kenya.
Spär vum offizielle Wikileaks-Domain
Nodeem Ufank Dezember 2010 den Amazon-Konzern WikiLeaks vu senge Servere verbannt huet, gouf den 3. Dezember 2010 den offiziellen Domain www.wikileaks.org vun den US-amerikaneschen Autoritéite gespaart. Weltwäit goufen Ersazdomainnimm geschalt fir de Projet weiderhin accessibel ze halen. Sou och zu Lëtzebuerg, wou d'Piratepartei d'Adress wikileaks.lu zur Verfügung stellt. Déi kierzlech verëffentlecht Sammlung vun US-Diplomatendepeschen ass ënner cablegate.wikileaks.lu ze fannen.
Turelbaach (Lieu-dit)
Turelbaach ass e Lieu-dit an der Gemeng Groussbus-Wal op der Turelbaach.
Do steet dat sougenannt Schlass Turelbaach, e Gebai, dat bannent enger 4 Joerzéngten um Enn vum 20. Joerhonnert vun engem Privatmann a senger Fräizäit gebaut gouf an dat mat sengen Tiermercher, Brécken a „Wiergäng“ am neoklassizistesche Stil un eng Buerg oder e Schlass erënnert.
De Lieu-dit läit laanscht den CR345, op enger Héicht vu 339 Meter, an ongeféier op hallwem Wee tëscht Dellen a Mäerzeg.
Jujurieux
Jujurieux ass eng franséisch Gemeng am Departement Ain an der Regioun Auvergne-Rhône-Alpes.
NGC 4710
Den NGC 4710 ass eng Spiralgalaxis vum Typ S0-a am Stärebild Coma Berenices. D'Galaxis huet eng Wénkelausdeenung vu 4,9' × 1,2' an eng Visuell Magnitude vun 11,0 mag a gouf den 21. Mäerz 1784 vum däitsch-britteschen Astronom Friedrich Wilhelm Herschel entdeckt.
Ënnescht Konjunktioun
Als Ënnescht Konjunktioun bezeechent een dat Himmelsevenement, bei deem e bannenzege Planéit am Laf vu senger Bunnbeweegung tëscht dem Observateur an der Sonn steet. Den Observateur gesäit da seng onbeliicht Säit (sou wéi bei Neimound) an de Planéit zitt, meeschtens onobservéiert, nërdlech oder südlech laanscht d'Sonn.
A Bezuch zu der Äerd gëtt et nëmmen zwéi bannenzeg Planéiten - de Merkur an d'Venus. Wéinst ënnerschiddleche Bunnschréien par Rapport zu der Äerd kënnt et nëmme rar zu engem direkte Laanschtzéie vun dëse Planéite virun der Sonnescheif. Merkurduerchgäng gëtt et ongeféier all Joerzéngt, Venusduerchgäng maximal 2 pro Joerhonnert.
D'Astronomen definéieren als Ënnescht Konjunktioun deen Zäitpunkt, an deem de Planéit déi selwecht ekliptikal Längt wéi d'Sonn huet, wat dem Ament vun der klengster Wénkeldistanz entsprécht.
Bei eisem direkte Nopeschplanéit Venus kann de Venusduerchgank bis zu 9,5 Grad nërdlech oder südlech vun der Sonn gekuckt ginn. Theoreetesch huet de Planéit dann eng ganz schmuel Séchelform, déi awer duerch d'Liichtbriechung an der décker Venusatmosphär méi breet gëtt (kuckt och Dichotomie). Well déi der Äerd zougedréit Säit vun der Venus net ganz onbeliicht ass, ka si an engem gudden Teleskop fir e puer Deeg souwuel um Muereshimmel- wéi och um Oweshimmel gesi ginn.